सड़कों पर डेढ़ फीट तक पानी भरा, अमृतसर, जालंधर व पश्चिम मालवा में अलर्ट जारी
Rain Alert In Punjab; Mansoon Weather Forecast |  Amritsar Jalandhar Ludhiana Chandigarh Mohali  पंजाब में मानसून के दोबारा एक्टिव हो जाने के बाद मौसम में काफी बदलाव देखने को मिला है। सोमवार तक पूरे पंजाब में भारी बारिश के आसार बने हुए हैं।
पंजाब में मानसून के दोबारा एक्टिव हो जाने के बाद मौसम में काफी बदलाव देखने को मिला है। गुरूवार को 11 जिलों में जमकर बादल बरसे। सड़कों में डेढ़ फीट तक पानी भर गया। सोमवार तक पूरे पंजाब में भारी बारिश के आसार बने हुए हैं।
रविवार तक राज्य के शहरों का तापमान 30 डिग्री से भी नीचे पहुंच जाएगा। वहीं, मौसम विभाग ने अमृतसर, जालंधर व पूर्वी मालवा में आज शाम 5.30 बजे तक ओरेंज व येलो अलर्ट जारी किया है।
मौसम विभाग की तरफ से जारी अलर्ट में अमृतसर शहर, अजनाला, डेरा बाबा नानक, बाबा बकाला साहिब के अलावा मानसा, तलवंडी साबो, बठिंडा, मोगा, फिरोजपुर में ऑरेंज अलर्ट जारी किया है। यहां शाम 5.19 बजे तक तेज बारिश हो सकती है। वहीं मुक्तसर, फरीदकोट, जालंधर, कपूरथला, होशियारपुर, नवां शहर में येलो अलर्ट शाम तक जारी किया है।
बारिश ने बदला तापमान
पंजाब में बारिश ने तापमान में भारी गिरावट कर दी है। पंजाब में बीते दिन औसतन 23.4MM बारिश दर्ज की गई। कुछ जगहों को छोड़ पूरे पंजाब में बीते 24 घंटों में बारिश देखने को मिली। लुधियाना में सुबह 8.30 बजे तक 103.2MM, गुरदासपुर में 37MM, फिरोजपुर में 40.5MM, जालंधर में 47MM, रोपड़ में 64MM, शहीद भगत सिंह नगर में 80MM, चंडीगढ़ में 20.3MM और अमृतसर में 17MM बारिश दर्ज की गई।
जिससे दिन के न्यूनतम तापमान में 1.5 डिग्री का अंतर देखने को मिला। वहीं अधिकतम तापमान भी 30 डिग्री के करीब रहने का अनुमान है।
जाने पंजाब के शहरों का तापमान
अमृतसर- शहर का न्यूनतम तापमान 23.5 डिग्री दर्ज किया गया, जो समान्य से 2.4 डिग्री कम था। वहीं, आज शाम तक बारिश होने के आसार बने हुए हैं।
जालंधर- शहर का न्यूनतम तापमान 25.4 डिग्री दर्ज किया गया। वहीं आज भी जालंधर में बारिश होगी। अधिकतम तापमान 30 डिग्री के करीब रहने का अनुमान है।
लुधियाना- शहर का न्यूनतम तापमान 24.4 डिग्री दर्ज किया गया, जो बीते दिन से 1.4 डिग्री कम और समान्य से 1.5 डिग्री कम दर्ज किया गया। वहीं आज लुधियाना में भी बारिश के आसार बने हुए हैं।